CELEX: 32015R1365
Language: fi
Date: 2015-04-30 00:00:00
Title: Komission delegoitu asetus (EU) 2015/1365, annettu 30 päivänä huhtikuuta 2015, tutkimus- ja kehittämismenoja koskevien tietojen siirtomuodosta (ETA:n kannalta merkityksellinen teksti)

8.8.2015   
            
            
               FI
            
            
               Euroopan unionin virallinen lehti
            
            
               L 211/1
            
         KOMISSION DELEGOITU ASETUS (EU) 2015/1365,
   annettu 30 päivänä huhtikuuta 2015,
   tutkimus- ja kehittämismenoja koskevien tietojen siirtomuodosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kansantalouden tilinpito- ja aluetilinpitojärjestelmästä Euroopan unionissa 21 päivänä toukokuuta 2013 annetun Euroopan parlamentin ja neuvoston asetuksen (EU) N:o 549/2013 (1) ja erityisesti sen 2 artiklan 5 kohdan,
   sekä katsoo seuraavaa:
   
               (1)
            
            
               Asetuksella (EU) N:o 549/2013 perustettu Euroopan kansantalouden tilinpitojärjestelmä (EKT 2010) muodostaa kansantalouden tilinpidon ja aluetilinpidon järjestelmän, joka vastaa unionin talous-, sosiaali- ja aluepolitiikan tarpeisiin.
            
         
               (2)
            
            
               Tutkimus ja kehittäminen on talouden kannalta merkittävää toimintaa, ja sen vuoksi Euroopan tilastojärjestelmässä – johon osallistuvat komissio (Eurostat) ja kansalliset tilastolaitokset sekä muut kansalliset viranomaiset, jotka vastaavat jäsenvaltioissa eurooppalaisten tilastojen kehittämisestä, tuottamisesta ja levittämisestä – on kehitetty lisämenetelmiä ja yhdenmukaistettuja ja vertailukelpoisia siirtomuotoja tutkimusta ja kehittämistä koskevia tietoja varten.
            
         
               (3)
            
            
               Kun tutkimus- ja kehittämismenot kirjataan kiinteän pääoman bruttomuodostuksena, olisi noudatettava asetuksen (EU) N:o 549/2013 liitteessä A esitettyjä menetelmiä koskevia sääntöjä.
            
         
               (4)
            
            
               EKT 2010:ssä vahvistettu toimittamisohjelma sisältää vuotuiset tiedot kiinteistä varoista sekä kiinteän pääoman bruttomuodostuksesta kyseisissä varoissa. On välttämätöntä, että jäsenvaltiot toimittavat komissiolle luotettavia ja vertailukelpoisia tietoja tietyssä muodossa, jotta voidaan varmistaa kansantalouden tilinpidon korkea laatu,
            
         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan muoto, jossa jäsenvaltioiden on toimitettava komissiolle (Eurostatille) tutkimus- ja kehittämismenoja koskevat kansantalouden tilinpidon tiedot, jotta voidaan varmistaa näiden tietojen luotettavuus ja vertailukelpoisuus.
   2 artikla
   Tiedonsiirtomuoto
   Toimittaessaan komissiolle (Eurostatille) tutkimus- ja kehittämismenoja koskevia kokonaistalouden tietoja jäsenvaltioiden on noudatettava seuraavaa muotoa:
   
               a)
            
            
               AN.1171g, tutkimuksen ja kehittämisen varat, brutto;
            
         
               b)
            
            
               AN.1171n, tutkimuksen ja kehittämisen varat, netto;
            
         
               c)
            
            
               P.51g, AN.1171, kiinteän pääoman bruttomuodostus tutkimuksessa ja kehittämisessä.
            
         3 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan tietoihin, jotka toimitetaan 1 päivästä elokuuta 2015 alkaen.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 174, 26.6.2013, s. 1.